<classify> HASSAN DAUDI NA MITANDAO UMEBAKI mwezi mmoja kabla yaIsrael kuingia katika Uchaguzi Mkuu, Waziri Mkuu wa nchi hiyo, BenjaminNetanyahu, ameonyesha nia ya kuwania awamu ya tano madarakani. Netanyahu, kichwa cha masualaya uchumi, ambaye amekuwa akiushikilia wadhifa huo wa Waziri Mkuu tangu mwaka2009, ni mbunge na Mwenyekiti wa Chama cha Likud. Ukikiweka kando chama chaGantz, Blue and White kinachoongozwa na aliyewahi kuwa Mkuu wa Majeshi, BennyGantz, ni tishio kwa Netanyahu kushinda mwaka huu. Hata hivyo, wakati uchaguzi huoambao unatarajiwa kufanyika Aprili 9, mwaka huu, kiongozi huyo anakabiliwa nakashfa nzito ya matumizi mabaya ya madaraka kwa masilahi yake, hivyo wengiwanatabiri kinaweza kuwa kizingiti kwake kurudi madarakani. Balaa lililomkumba Netanyahulilianzia Februari 28, mwaka huu, pale Mwanasheria Mkuu wa Israel, AvichaiMandelblit, alipotangaza wazi kuwa anataka kumfungulia mashitaka kiongozi huyo. Ikumbukwe kuwa ni Netanyahundiye aliyemteua Mandelblit kushika wadhifa huo, hivyo basi, huenda wenginewangefananisha na msemo wa mbwa aliyemngata mfugaji wake. Mandelblit aliahidi kumfikishambele ya sheria Netanyahu, akidai Waziri Mkuu huyo ni fisadi, kwamba uhusianowake na wafanyabiashara wakubwa si wenye masilahi ya Israel. Mwanasheria huyo aliongeza kuwaNetanyahu amekuwa akitumia rasilimali za Israel kuwaneemesha wafanyabiasharamatajiri, ambao kwa bahati mbaya humpa zawadi za kipuuzi kama pombe na sigaraza bei kali. Ikaelezwa kuwa kuanzia mwaka2007 hadi 2016, alikuwa amepokea zawadi zenye thamani ya Dola 268,200 za Marekani ni sawa na Sh milioni 600 zaTanzania kutoka kwa mfanyabiashara wa Israeli, Arnon Milchan. Anakumbana na preshakubwa, anasema mwandishi wa habari wa gazeti la Haaretz, Anshel Pfeffer,anayeongeza kuwa kashfa hiyo inamchafua Netanyahu katika ulingo wa siasa. Kashfa nyingine iliyoibuliwa naMandelblit ni ile aliyomtaja Netanyahu kukutana na kufanya mazungumzo ya sirina Arnon Mozes, mhariri wa muda mrefu wa moja kati ya magazeti yenye wasomajiwengi Israek, Yedioth Ahronoth. Kipindi fulani, mkewe aitwayeSara, alihojiwa na polisi juu ya matumizi mkubwa wa fedha za umma, wakati mkewehuyo alipotumbua Dola za Marekani 100,000 zaidi ya Sh milioni 230. Wanasheria wake walikanushahilo lakini baadaye ziliibuka taarifa kuwa aliwaambia ni bora aende jela kulikokukubali kosa na kuutia aibu utawala wa mumewe, Netanyahu. Akilisimulia hilo, Mandelblitalisema mwanamke huyo, Sara, alidanganya kuwa hakuwa na mpishi aliyeajiriwa naserikali ili aweze kutumia mamilioni kwa kisingizio cha kununua vyakula katikamigahawa. Licha ya Netanyahu kuzikanushakashfa zinazomkabili, ilifichuliwa kuwa Waziri Mkuu huyo aliahidi zawadi kwachombo hicho cha habari endapo kingekuwa kikiandika mazuri yake tu. Hali inavyozidi kuwahivi, ndivyo anavyokuwa na presha ya kisiasa, hasa kutokana na uwepo wa Chamacha Gantz na hata wapinzani wake ndani ya Chama cha Likud. Pia, bado kuna mpinzani wake wamuda mrefu, Gantz, anayekiongoza Chama cha Blue and White, ambaye mara nyingiamekuwa akiahidi kuondoa uchafu uliojaa serikalini. Wakati wengi wakisubiri kuonaNetanyahu akifunguliwa mashitaka, hivi karibuni, mamlaka za Israel ziliwekawazi kuwa hazitafanya hivyo hadi pale Uchaguzi Mkuu utakapomalizika. Katika hatua nyingine, uamuzihuo, ambao Mandelblit amekubaliana nao, umeonyooshewa kidole, ukitajwa kuwa nalengo la kumwokoa Netanyahu kwa kuwa haitakuwa rahisi kumfungulia mashitakaatakaporudi madarakani. Waziri wa Fedha wa zamani waIsrael, Yair Lapid, ameliona hilo na hivi karibuni alimjia juu Netanyahuakisema kiongozi huyo anataka kuutumia Uchaguzi Mkuu wa mwezi ujao kukwepauchunguzi dhidi machafu yake. Lapid ana shaka kuwa huendaNetanyahu amepanga kufanya figisu katika matokeo ili atakaposhinda, aonekanekuwa bado ni kipenzi cha wananchi wa Israel, hivyo madai ya rushwa yaliyopo nichuki tu dhidi yake. Anataka akili zielekezwekwenye Uchaguzi na si uchunguzi, akijua wazi atakaposhinda, atakuwa na uwezo wakuzima kesi zilizopo, alisema Lapid. Anachokijua Lapid ni kwambaNetanyahu hawezi kukubali kuondoka madarakani, akifahamu wazi kuwa kufanyahivyo kutamweka kwenye hatari ya kuishia gerezani. Madaraka yatampa uwezo wakujiokoa. Endapo atatoka madarakani, ataishia gerezani tu. alisema Lapid Hivyo basi, endapo atabwagwakatika uchaguzi mkuu wa mwezi ujao na kwenda mahakamani na kisha kwendakutumikia kifungo, Netanyahu atakuwa ameingia katika orodha ndefu ya vigogo waSerikali ya Israel waliowahi kuyaonja machungu ya kuyatumia vibaya madaraka. Haijasahaulika kuwa ilikuwahivyo kwa Ehud Olmert aliyekuwa Waziri Mkuu wa nchi hiyo kuanzia mwaka 2006hadi 2009, ambapo kwa kosa kama hilo la rushwa, alihukumiwa kifungo cha miakasita gerezani, ingawa baadaye adhabu hiyo ilipunguzwa na kubaki miezi 18. Ni kwa maana hiyo, Netanyahuatakuwa Waziri Mkuu wa pili wa Israel kuishi maisha ya jela, akimfuata Olmertaliyeingia mwaka 2016. Hiyo ilikuwa ni mara ya pilikwa Olmert kuingia gerezani kwani mwaka 2014 alihukumiwa miaka sita, ambayoilipungua na kubaki miezi 18, kwa kosa la rushwa lakini kipindi hicho alikuwaMeya wa Jerusalem.  <topic>: kimataifa 